CELEX: 32004R1786
Language: lv
Date: 2004-10-14 00:00:00
Title: Padomes Regula (EK) Nr. 1786/2004 (2004. gada 14. oktobris), ar kuru atceļ Regulu (EK) Nr. 3274/93, ar ko aizliedz dažu preču un pakalpojumu piegādi Lībijai

16.10.2004   
            
            
               LV
            
            
               Eiropas Savienības Oficiālais Vēstnesis
            
            
               L 317/7
            
         
      PADOMES REGULA (EK) Nr. 1786/2004
   (2004. gada 14. oktobris),
   ar kuru atceļ Regulu (EK) Nr. 3274/93, ar ko aizliedz dažu preču un pakalpojumu piegādi Lībijai
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 60. un 301. pantu,
   ņemot vērā Padomes Kopējo nostāju 2004/698/KĀDP (2004. gada 14. oktobris), ar ko atceļ ierobežojošus pasākumus pret Lībiju (1),
   ņemot vērā Komisijas priekšlikumu,
   tā kā:
   
               (1)
            
            
               2003. gada 12. septembrī Apvienoto Nāciju Organizācijas Drošības padome (ANODP) saskaņā ar Apvienoto Nāciju Organizācijas Statūtu VII nodaļu pieņēma Rezolūciju 1506 (2003) par to, ka no minētās dienas būtu jāatceļ pasākumi, kas uzlikti ar Rezolūcijas 748 (1992) 4., 5. un 6. punktu un Rezolūcijas 883 (1993) 3., 4., 5., 6. un 7. punktu.
            
         
               (2)
            
            
               Pasākumus, kas uzlikti ar Rezolūcijas 748 (1992) 4. un 5. punktu un Rezolūcijas 883 (1993) 3., 4., 5. un 6. punktu, Kopiena īstenojusi ar Padomes Regulu (EK) Nr. 3274/93 (1993. gada 29. novembris), ar ko aizliedz dažu preču un pakalpojumu piegādi Lībijai (2). Minētās regulas piemērošanu apturēja ar Regulu (EK) Nr. 836/99 (3).
            
         
               (3)
            
            
               Tādēļ būtu jāatceļ Regula (EK) Nr. 3274/93.
            
         
               (4)
            
            
               Pasākumus, kas bija paredzēti ANODP Rezolūcijas 883 (1993) 8. punktā un kuri nav atcelti ar Rezolūciju 1506 (2003), Kopiena ir īstenojusi ar Regulu (EK) Nr. 3275/93 (4), un tātad tai būtu jāpaliek spēkā,
            
         IR PIEŅĒMUSI ŠO REGULU.
   1. pants
   Ar šo atceļ Regulu (EK) Nr. 3274/93.
   2. pants
   Regula (EK) Nr. 3275/93 paliek spēkā. Atsauci uz 1993. gada 22. novembra Kopējo nostāju regulas preambulā uzskata par atsauci uz Kopējo nostāju 2004/698/KĀDP.
   3. pants
   Šī regula stājas spēkā tās publicēšanas dienā Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Luksemburgā, 2004. gada 14. oktobrī
      
         
            Padomes vārdā —
         
         
            priekšsēdētājs
         
         P. VAN GEEL
         
      
   
   
      (1)  Skat. šā 40 Oficiālā Vēstneša 40. lpp.
   
      (2)  OV L 295, 30.11.1993., 1. lpp.
   
      (3)  OV L 106, 23.4.1999., 1. lpp.
   
      (4)  OV L 295, 30.11.1993., 4. lpp.